# muiañ
## Brezhoneg
### Etimologiezh

    Eus mui hag -añ.

### Furm adverb

muiañ
* Derez-uhelañ an adverb kalz.
* ar muiañ
** An hini ac’hanomp hon-zeir a garfet ar muiañ, — (Fañch an Uhel, Kontadennoù ar Bobl/1, Al Liamm, 1984, p. 18.)
** An hini ac’hanomp hon-zeir a garfec'h ar muiañ, — (Fañch an Uhel, Kontadennoù ar Bobl/1, Al Liamm, 1984, p. 19.)
** An hini a gari ar muiañ ac’hanomp hon-zeir. — (Fañch an Uhel, Kontadennoù ar Bobl/1, Al Liamm, 1984, p. 20.)
** Ar pezh ma glac’har ar muiañ — (Fañch an Uhel, Kontadennoù ar Bobl/3, Al Liamm, 1988, p. 84.)
** [...], digas a rechont gant-ho ar pez a blije ar muia d'ezho, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 142.)
* hep ar ger-mell
** Ni a ya da ober ur gouel en enor d'an hini en deus graet muiañ vad d'ar vro. — (Lan Inizan, Emgann Kergidu 1, Brest, 1877, eil emb. Al Liamm 1977, p. 131.)
** Hag evit guir, ne c'houlennen ket guell eged ober d'ezho ar muia drouk a c'helchen. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 85.)
* ar muiañ ar gwellañ
** C'hoant am eus bet da rei ar skrivagner da anaout ar muia ’r gwella [...]. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 9.)
* dirak un anv-kadarn:
** Pa vo ar muiañ ezomm a zec'hor, marteze e vo glao. — (Jules Gros, Le trésor du breton parlé Troisième Partie, 1974, p. 151.)
** N'eo ket ar c'herc'h ar muiañ gounezet 'n hini ra ar muiañ a vad d'ar marc'h. — (Jules Gros, Le trésor du breton parlé Troisième Partie, 1974, p. 305.) (krennlavar)
** … an hini en doa ar muiañ a hent da ober a zegouezhas er gêr pell a-raok d’ar re all. KAB 3/168
* dirak un anv-gwan pe anv-gwan-verb:
** Evel-se e welin da biv ez eo ar muiañ dleet, — (Fañch an Uhel, Kontadennoù ar Bobl/1, Al Liamm, 1984, p. 98.)
** N'eo ket ar c'herc'h ar muiañ gounezet 'n hini ra ar muiañ a vad d'ar marc'h. — (Jules Gros, Le trésor du breton parlé Troisième Partie, 1974, p. 305.) (krennlavar)
* muiañ ma...
** Muiañ ma c'hounezan eo o keuneuta. — (Jules Gros, Le trésor du breton parlé Troisième Partie, 1974, p. 151.)
*   * muiañ ma c'hall /muiañ ma c'hell
* peurvuiañ
* d'ar muiañ (enebet ouzh d'an nebeutañ/ da nebeutañ)
* an darn vuiañ: an darn vrasañ
** ... - unan eus va c'hoarierien vihan, aet bremañ da anaon evel an darn vuiañ eus ar re all. — (Jarl Priel, Va Zammig Buhez, Al Liamm, 1954, p. 26.)
** Goude-se, daoust d'an dour bezañ yen a-walc'h c'hoazh e c'hoantaas an darn vuiañ anezho, Jeffig en o zouez, evel-just, monet da gouronkañ. — (Jakez Konan, Lannevern e kañv ha danevelloù all, Al Liamm, 1980, p. 53.)
* dirak un anv a zegas un islavarenn:
** Muia diezamant o doa eo o clask caout dour. — (G. M., Ar ialc'h vurzudus, Feiz ha Breiz, 7 Even 1873, p. 151a.)
** Muia poan a rea dezhan oa en em glemje he guenderv anezha, hag hen oc'h ober kement a vad evithan, hag hen o poania kement d'he zeski da c'hounit he vara. — (Tonic, troet gant G. M., Feiz ha Breiz, 25 Mae 1867, p. 134b.)
** Muiañ aon am boa a oa e lazhje anezhi. — (Jules Gros, Le trésor du breton parlé Troisième Partie, 1974, p. 243.)

#### Gerioù kevrennek

* muiañ-karet